Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 1433

b) a technikai szabályzatai tekintetében Korea eljárásai szerint kijelölt megfelelőségértékelési testület által kibocsátott tanúsítvány. Korea az ilyen tanúsítványokat a következők által kibocsátott vizsgálati jelentés alapján fogadja el: i. az Európai Unióban található bármely vizsgálólaboratórium, amely a Korea által kijelölt egy vagy több megfelelőségértékelési testülettel a vizsgálati jelentések kölcsönös elfogadására vonatkozó önkéntes megállapodásokat kötött, vagy ii. az IECEE-CB rendszer szerinti EU-beli tanúsító szerv vizsgálólaboratóriuma, amely – az IECEE-CB rendszer szabályaival és eljárásaival, valamint az Európai Unió és Korea azok szerinti kötelezettségvállalásaival összhangban – érvényes tanúsító testületi vizsgálati tanúsítvánnyal rendelkezik. Az e pontban foglalt eljárások közötti választásra Korea esetében továbbra is a 2-B-2. függelékben megállapított korlátozások vonatkoznak. EU/KR/2-B. MELLÉKLET/hu 9

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes